CELEX: 62021TN0415
Language: et
Date: 2021-07-10 00:00:00
Title: Kohtuasi T-415/21: 10. juulil 2021 esitatud hagi – Banca Popolare di Bari versus komisjon

4.10.2021   
            
            
               ET
            
            
               Euroopa Liidu Teataja
            
            
               C 401/13
            
         
      10. juulil 2021 esitatud hagi – Banca Popolare di Bari versus komisjon
      (Kohtuasi T-415/21)
      (2021/C 401/14)
      Kohtumenetluse keel: itaalia
      
         Pooled
      
      
         Hageja: Banca Popolare di Bari SpA (Bari, Itaalia) (esindajad: advokaadid A. Zoppini, G. Roberti, I. Perego ja G. Parisi)
      
         Kostja: Euroopa Komisjon
      
         Nõuded
      
      Hageja palub Üldkohtul:
      
                  —
               
               
                  mõista Euroopa Liidult, keda esindab komisjon, hageja kasuks välja 280 miljonit eurot hüvitisena varalise kahju eest, samuti sobiv hüvitis mittevaralise kahju eest, mis on talle tekitatud komisjoni 23. detsembri 2015. aasta otsusega (EL) 2016/1208 riigiabi kohta, mida Itaalia andis Tercase pangale (riigiabi SA.39451 (2015/C);
               
            
                  —
               
               
                  mõista kohtukulud välja komisjonilt.
               
            
         Väited ja peamised argumendid
      
      Oma hagiavalduse põhjendamiseks esitab hageja järgmised väited.
      
                  1.
               
               
                  Esimene väide, et komisjoni tegevus oli õigusvastane
                  
                              —
                           
                           
                              Ta väidab selle kohta, et esines piisavalt selge rikkumine, arvestades et otsuse vastuvõtmisel ei olnud komisjonil mingit kaalutlusõigust, kuna ELTL artikli 107 lõige 1 on vahetu õigusmõjuga säte, mis on täpne ja tingimusteta, samuti tegi ta selle otsuse vastuvõtmisel ilmseid hindamisvigu. Komisjon tugines ka ebapiisavatele tõenditele ja tõlgendas vääralt liidu kohtute praktikat, st nii Üldkohtu (kohtuasi Itaalia jt vs. komisjon, T-98/16, T-196/16 ja T-198/16) kui ka Euroopa Kohtu (kohtuasi komisjon vs. Itaalia jt, C-425/19 P) praktikat.
                           
                        
                              —
                           
                           
                              Õigusnormid, mida nimetatud otsuses rikuti, on eraõiguslikele isikutele õigus andvad normid, mistõttu rikuti ka ettevõtlusvabadust ja põhiõigusest heale haldusele.
                           
                        
            
                  2.
               
               
                  Teine väide, mis puudutab hagejale komisjoni õigusvastase tegevusega põhjustatud mittevaralist ja varalist kahju
                  
                              —
                           
                           
                              Ta väidab selles küsimuses, et määrava tähtsusega asjaolu, miks klientide usaldus kahanes ja miks pangale seetõttu kahju tekkis, oli muude võimalike põhjuste puudumist arvestades esitatud komisjoni otsuses – nimelt keelati selles kavandatud Tercase ja Caripe ühinemine ja Fondo Interbancario di Tutela dei Depositi (FITD) sekkumine.